Zane Palmer

Zane Palmer (født 1961) er en amerikansk tidligere skihopper fra Kremmling, Colorado.UPI: U.S. Ski Jumpers Seek Recognition (12. januar 1984, besøkt 22. juni 2017) Han konkurrerte internasjonalt i årene 1980-1989.

Palmer deltok i VM i skiflyging i Planica i 1985 og Bad Mitterndorf i 1986, og ble nummer 27 og 35. Han deltok i VM i 1985 og 1987; den beste individuelle plasseringen kom i storbakken i Oberstdorf i 1987, der han ble nummer 42. I verdenscupen var hans beste sammenlagtplassering 42. plass i 1984/85. Den beste plasseringen i enkeltrenn i verdenscupen var 7. plass i Klingenthal 18. januar 1986. Hans beste sammenlagtplassering i den tysk-østerrikske hoppuka var 20. plass i 1985/86.Adam Kwieciński: Zane Palmer  (hoppresultater, besøkt 22. juni 2017)

Plasseringer i VM:
 År 1985 1987 Sted Seefeld/Innsbruck Oberstdorf Stor bakke 40 42 Normalbakke  52 Lagkonkurranse  15

Sammenlagtplasseringer i verdenscupen (poeng til de 15 beste i hvert renn):
 År 1982/83 1983/84 1984/85 1985/86 1986/87 1987/88 1988/89 Plassering - 61 42 44 78 - -

Sammenlagtplasseringer i den tysk-østerrikske hoppuka:
 År 1984/85 1985/86 1986/87 Plassering 30 20 43

Zane Palmer var på USAs lag til OL i Sarajevo i 1984, men deltok ikke i noen av OL-rennene. Han har bodd i Winter Park og vært tilknyttet Steamboat Springs Winter Sports Club. Etter at han la opp som skihopper, har han vært trener på lokalt nivå, og også hovedtrener for USAs hopplandslag. Siden 2007 har han vært trener i Ski & Snowboard Club Vail. Han ble tatt opp i The American Ski Jumping Hall of Fame i 2012.Steamboat Today: 5 Steamboat ski jumpers headed for Hall of Fame (9. august 2012, besøkt 22. juni 2017)Ski & Snowboard Club Vail: Zane Palmer (besøkt 22. juni 2017)

Referanser

 Eksterne lenker 


Kategori:Skihoppere fra USA
Kategori:Skihopptrenere fra USA
Kategori:Personer fra Grand County i Colorado